Etre miz ar foennoù ha miz Eost ha goude-se 'raok  nedeleg e vez kreñv ar werzh. C'hoarielloù, ha kizelladurioù keltiek "Lutun ar c'hoajoù" a vez en gwerzh 'bord ar mor 'ba'r stalioù ha 'ba diskouezadegoù. E-kreiz Breizh, emezi, n'eus diskouezadeg ebet bras a-walc'h da sachañ an dud 'vel zo 'ba bord ar mor. Dav mont da werzhañ e-lec'h zo tud ! N'eo ket aes ar jeu evit an artizaned 'ba'r mareoù-mañ, kar BERR EO AN ARC'HANT gant an dud ha ne brenont ket kement traoù "fantaisie" 'vel oant boazet d'ober. Setu ma 'neus graet Annick he soñj ober traoù all da heul  : stajoù a vez aozet ganti evit deskiñ d'an dud labourat gant an heskenn a-dro. Kalz soñjoù all zo c'hoazh 'barzh penn Annick ar Goasteller d'ober kizelladurioù ha RIKAMANOU kaeroc'h c'hoazh .